**MEGÁLLAPODÁS**

amely létrejött egyrészről **Telki Község Önkormányzata** (székhely: 2089 Telki, Petőfi Sándor u. 1., adószám: 15734862-2-13, képviseli: Deltai Károly polgármester), a továbbiakban: **Önkormányzat**,

másrészről a **JCDecaux Hungary Zrt.** (székhelye: 1027 Budapest, Ganz u. 16., cégjegyzékszám: 01-10-045326, adószám: 13408381-2-41, képviseletében eljár: Jamniczky Tímea vezérigazgató és Dede László pénzügyi igazgató), a továbbiakban: **JCDecaux** (a továbbiakban bármelyikük külön-külön mint Fél, együttesen mint Felek is szerepelhetnek)

- között, az alulírott helyen és napon az alábbi feltételek szerint.

**Előzmény**

A JCDecaux jogelődje a Multireklám Zrt., illetőleg Telki Község Önkormányzata között **2006. decemberében utasvárók telepítésére és üzemeltetésére irányuló megállapodás** (a továbbiakban: Megállapodás) jött létre, amelynek utolsó módosítása az új rendelkezésekkel egységes szerkezetbe foglaltan 2024. február 25. napján jött létre a Felek között, amely alapján a Megállapodás időtartamát 1 évvel, 2025. február 25. napjáig meghosszabbították.

**A szerződés tárgya**

1. Jelen Megállapodás aláírásával Felek a korábban létrejött szóbeli megállapodásukat megerősítve, jogviszonyuk folytonosságának fenntartása mellett, **a Megállapodás hatályát további 1 év időtartamra, 2026. február 26. napjáig meghosszabbítják. Amennyiben Felek nem jelzik jelen Megállapodás megszüntetésére irányuló szándékukat a lejárat előtt 3 hónappal, a Megállapodás időtartama további egy évvel automatikusan meghosszabbodik.**

2. Felek az egyértelműség kedvéért rögzítik, hogy a Megállapodás tárgyát képező, **1. számú** mellékletben feltüntetett **10 darab utasvárót, amelyből 2 darabot az Önkormányzat, 8 darabot pedig a JCDecaux jogelődje telepített,**  a JCDecaux továbbra is rendszeresen üzemelteti, takarítja, karbantartja, míg az Önkormányzat területén a közösségi közlekedés résztvevői várakozásuk időtartama alatt használják azokat.

2. A JCDecaux továbbra is jogosult a jogelődje által telepített utasvárók hirdetőfelületeinek használatára akként, hogy azokra kizárólag a gazdasági reklámtevékenység alapvető feltételeiről és egyes korlátairól szóló 2008. évi XLVIII. törvény (Grt.) szerinti gazdasági reklám elhelyezésére jogosult, egyéb tartalmat közzé ott nem tehet.

3. A JCDecaux kifejezetten tudomásul veszi, hogy az Önkormányzat politikai célú reklám kihelyezését a Megállapodás hatálya alá tartozó utasvárókban nem engedélyezi Telki Község területén.

4. Az Önkormányzat a tulajdonát képező 2 db utasváró hirdetőfelületét továbbra is jogosult ingyenesen használni. Az Önkormányzat kötelezettséget vállal arra, hogy ezen hirdetőfelületeken a Grt. szerinti gazdasági reklám elhelyezésére, valamint politikai célú reklámok elhelyezésére nem jogosult.

5. A JCDecaux a Megállapodás 5.3. pontjára figyelemmel, **továbbra is biztosítja az Önkormányzat részére, hogy a jogelődje által telepített utasvárók hirdetőfelületei tekintetében minden naptári évben összesen 3 hónap időtartamban 3 db, az utasvárókba épített CityLight reklámberendezés 1-1 felületét, kizárólag a község lakosait érintő közcélú tájékoztatás, vagy saját rendezvényeinek, programjainak népszerűsítésére használhassa,** amelyre vonatkozó igényét a JCDecaux felületeinek foglaltságára is figyelemmel elégíti ki, továbbá azt részére legalább a használatot megelőző 60 nappal köteles az Önkormányzat jelezni, a kihelyezendő kreatív megküldésével együtt.

Az Önkormányzat ezen lehetőségével az eddigiekhez hasonlóan a jövőben is élni kíván, melynek ellenértékét a JCDecaux utasvárókra vonatkozó üzemeltetési-, karbantartási- egyéb feladatai vonatkozásában meghatározott ellenérték magában foglal.

6. A JCDecaux kijelenti, hogy továbbra is változatlanul a nemzeti vagyonról szóló 2011. évi CXCVI. törvény 3. § (1) bekezdés b) pontja szerinti átlátható szervezet.

7. Felek a jogviszonyt nem érintő, technikai, adminisztrációs kapcsolattartás céljából az alábbi személyeket jelölik meg:

**JCDecaux részéről:**

Szajkó Dávid

e-mail: david.szajko@jcdecaux.com

telefon: +36205556007

**Önkormányzat részéről:**

Hoós Péter

e-mail:muszak@telki.hu

telefon: +36704297267

8. Felek a jelen Megállapodás aláírásával nyilatkoznak arról, hogy a köztük fennálló jogviszony különösen a Megállapodás tekintetében a jelen megállapodás aláírását megelőző időszakra vonatkozóan egymással szemben teljeskörűen elszámoltak, egymás irányában semmilyen nemű és mértékű követelésük nincs, erre vonatkozóan pert, egyéb eljárást nem kezdeményeznek.

9. Felek aláírói kijelentik, hogy jelen Megállapodás aláírásához szükséges valamennyi engedéllyel és felhatalmazással rendelkeznek, jognyilatkozatuk megtételében sem korlátozva, sem akadályozva nincsenek.

10. Felek megállapodnak, hogy jelen Megállapodással kapcsolatos jogvitáikat egymással békés, tárgyalásos úton kísérlik meg rendezni. Jelen Megállapodásban nem szabályozott kérdésekben a Polgári Törvénykönyvről szóló 2013. évi V. törvény (Ptk.) szabályai az irányadók.

A Megállapodás jelen módosítással nem érintett rendelkezései továbbra is változatlanul hatályban maradnak.

|  |  |
| --- | --- |
| Budapest, 2025. május „ „ | Telki, 2025. május „ „ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **JCDecaux Hungary Zrt. képviseletében** | **Telki Község Önkormányzata** |
| **Jamniczky Tímea vezérigazgató és** **Dede László pénzügyi igazgató** | **Deltai Károly****polgármester** |